**Zmluva**

**o prenájme priestorov kultúrneho domu**

**Prenajímateľ:** Obec Šterusy

922 03 Šterusy 117

IČO : 800163

**Nájomca:** Radovan Brezina

922 03 Šterusy 150

##### 

**Predmet a účel nájmu**

1. Prenajímateľ prenecháva nájomcovi do krátkodobého užívania nebytové priestory v budove kultúrneho domu v Šterusoch, ktorá je vo vlastníctve obce Šterusy.

Predmet nájmu: sála kultúrneho domu, kuchyňa, vestibul, sociálne zariadenie, bar, co sklad.

2. Účelom prenájmu je: **Zabíjačkové hody**

**Doba nájmu**

Nájom sa uzatvára na dobu určitú: od dňa 13.11.2019 v čase od 08:00 hod. do 17.11.2019 do 20:00 hod..

**Nájomné a úhrada za služby**

Cena za prenájom nebytových priestorov je určená vo VZN obce Šterusy č. 3/2011 o úhradách za služby poskytované obcou Šterusy v platnom znení, položka 9 b - akcia nad 5 hodín mimo vykurovacieho obdobia 20 € + energie, položka 9 b - akcia nad 5 hodín vo vykurovacom období 50 € + energie.

Nájomca je povinný pred začatím užívania priestorov KD v hotovosti do pokladne obecného úradu zaplatiť zálohu vo výške 100 €. Z tejto zálohy budú uhradené prípadné škody spôsobené na zariadení. Záloha bude nájomcovi vrátená po odovzdaní kľúčov od prenajatých priestorov.

Nájomné je splatné po ukončení akcie v deň odovzdania priestorov prenajímateľovi.

**Práva a povinnosti prenajímateľa a nájomcu**

Prenajímateľ sa zaväzuje odovzdať nájomcovi nebytový priestor v stave spôsobilom na riadne užívanie za účelom prenájmu. Kľúče od KD budú nájomcovi odovzdané do 24 hodín pred povolenou akciou.

Nájomca:

- je povinný užívať nebytový priestor len na účel dohodnutý touto zmluvou.

- berie na seba zodpovednosť za obecný majetok a v prípade jeho poškodenia je povinný uhradiť škodu v plnej výške,

- nájomca je povinný na vlastné náklady zabezpečiť pri organizácii podujatia všetky služby spojené s jeho uskutočnením: požiarny dozor, bezpečnostnú službu, usporiadateľskú službu, ako aj ostatných pracovníkov, ktorí sú potrební k realizácii podujatia (obsluha osvetlenia, obsluha rozhlasu, úprava javiska, rozmiestnenie stolov a stoličiek, upratovanie po podujatí a pod.).

- nájomca v plnom rozsahu zodpovedá za technické zabezpečenie podujatia a taktiež za poriadok počas podujatia,

- nájomca zabezpečí maximálny pokoj a poriadok v obci,

- nájomca nie je oprávnený prenechať priestor do podnájmu tretím osobám,

- nájomca je zodpovedný za zákaz predaja alkoholických nápojov osobám mladším ako 18 rokov a za zákaz fajčenia v priestoroch KD,

- nájomca zodpovedá za dodržiavanie predpisov v oblasti BOZP a ďalších osobitných predpisov a tiež je oboznámený so súvisiacimi zákonmi pri organizovaní kultúrno-spoločenských podujatí ( 96/1991 Zb. o verejných kultúrnych podujatiach, 214/2009 Z. z. a 219/1996 Z. z. o ochrane pred zneužívaním alkoholických nápojov ... ),

**- je povinný uviesť prenajaté priestory do pôvodného stavu. Ak nájomca túto zásadu nedodrží, prenajímateľ tak učiní vlastnými prostriedkami a náklady si odčíta zo zloženej zálohy,**

**- nájomca sa zaväzuje, že nebude vykonávať žiadne zásahy, ktoré by mali za následky poškodenie stien a interiérového zariadenia (vŕtanie, lepenie, zatĺkanie klincov do stien a vešanie predmetov na oponu),**

**- nájomca sa zaväzuje odovzdať kuchyňu aj so spotrebičmi v čistom a nepoškodenom stave.**

**Skončenie nájmu**

1. Nájom sa končí uplynutí doby, na ktorú bol dohodnutý.
2. Pri skončení nájmu je nájomca povinný odovzdať prenajímateľovi priestory v stave, v akom ho prevzal, s prihliadnutím na opotrebenie aké je obvyklé pri riadnom užívaní a údržbe, ak sa zmluvné strany nedohodnú inak. Kľúče od KD odovzdáte na obecnom úrade v Šterusoch do 24 hod. po ukončení akcie. Ak sa akcia bude konať v deň pracovného voľna, alebo pokoja, bude kultúrny dom odovzdaný v prvý pracovný deň, najneskôr však 48 hod. po ukončenej akcii.
3. Zmluva je vyhotovená v dvoch origináloch, 1x obdrží nájomca a 1 x prenajímateľ.
4. Zmluvné strany prehlasujú, že si túto zmluvu prečítali, rozumejú jej a svojím podpisom potvrdzujú, že túto zmluvu uzavreli vážne a dobrovoľne.
5. Zmluvu je možné meniť iba písomnou formou, na základe vzájomnej dohody, pričom návrh na zmenu môže podať každá zo zmluvných strán.
6. Táto zmluva je platná a účinná dňom podpisu.

v Šterusoch, dňa 13.11.2019

..................................................... .....................................................

Štefan Madunický Radovan Brezina

starosta obce nájomca